**Ijtimoiy himoyaga muhtoj shaxslarga beriladigan xayriya pulining soliq solinmaydigan miqdori oshiriladi**

Prezident fuqarolik jamiyati institutlarini davlat tomonidan qoʻllab-quvvatlash tizimini takomillashtirishga qaratilgan Farmonni imzoladi.

Farmon bilan ijtimoiy ahamiyatga molik faoliyatni ommalashtirish maqsadida fuqarolik jamiyati institutlariga quyidagi imtiyozlar berilmoqda:

- davlat grantlari va ijtimoiy buyurtma loyihalari doirasida daromad soligʻi va ijtimoiy soliq stavkalari 3 yil muddatga 50 %ga kamaytiriladi;

- ijtimoiy himoyaga muhtoj shaxslar uchun homiylik tashkilotlari tomonidan beriladigan BHMning 100 baravari (34 mln so‘m)gacha bo‘lgan xayriya mablag‘lariga soliq solinmaydi. Shu vaqtgacha bu miqdor 15 mln so‘mdan oshmasligi lozim edi.